xarajatlarning o'rni to'ldirilgandan keyin Budjet tashkilotini rivojlantirish jamg'armasining qolgan mablag'lari (homiylik yordami, beg'araz yordam miqdori bundan mustasno): (29- bandning birinchi xatboshi O'zbekiston Respublikasi Prezidentining 2009 -yil 22-dekabrdagi PQ-1245-sonli qarori tahririda -O'R QHT, 2009 -y., 52-son, 560-modda)

Oldingi tahrirga qarang.

tushgan barcha mablag'larning kamida 75 foizi (O'zbekiston Respublikasi Tibbiy -ijtimoiy xizmatlarni rivojlantirish agentligi, sog'liqni saqlash va suv xo'jaligi budjet tashkilotlarida O'zbekiston Respublikasi Madaniyat vazirligi tizimidagi madaniyat markazlarida va O'zbekiston Respublikasi Vazirlar Mahkamasi huzuridagi O'zbekistondagi Islom sivilizatsiyasi markazida hamda davlat teatrlarida kamida 50 foizi) moddiy-texnika bazani mustahkamlashga; ko'pi bilan 25 foizi (O'zbekiston Respublikasi Tibbiy -ijtimoiy xizmatlarni rivojlantirish agentligi sog'liqni saqlash va suv xo'jaligi budjet tashkilotlarida O'zbekiston Respublikasi Madaniyat vazirligi tizimidagi madaniyat markazlarida va O'zbekiston Respublikasi Vazirlar Mahkamasi huzuridagi O'zbekistondagi Islom sivilizatsiyasi markazida hamda davlat teatrlarida kamida 50 foizdan ortiq bo'lmagan miqdorda) budjet tashkilotlari xodimlarini ijtimoiy himoya qilish va moddiy rag'batlantirish tadbirlariga sarflanadi. (29- bandning ikkinchi va uchinchi xatboshilari O'zbekiston Respublikasi Vazirlar Mahkamasining 2022-yil 8-fevraldagi 62-sonli qarori tahririda - Qonunchilik ma'lumotlari milliy bazasi, 08.02.2022 -y., 09/22/62/0111-son)

Oldingi tahrirga qarang.

O'zbekiston Respublikasi Jismoniy tarbiya va sport vazirligi tizimidagi yuridik shaxs maqomiga ega bo'lgan idoraviy mansub tashkilotlarning budjetdan tashqari jamg'armalariga tushadigan mablag'larning 10 foizi O'zbekiston Respublikasi Jismoniy tarbiya va sport vazirligining budjetdan tashqari 'Sport' maxsus hisob raqamiga o'tkazilganidan so'ng qolgan mablag'larning kamida 75 foizi moddiy - texnik bazani mustahkamlashga hamda ko'pi bilan 25 foizi budjet tashkilotlari xodimlarini ijtimoiy himoya qilish va moddiy rag'batlantirish tadbirlariga sarflanadi. (29- band O'zbekiston Respublikasi Vazirlar Mahkamasining 2020 -yil 12-avgustdagi 481-sonli qaroriga asosan to'rtinchi xatboshi bilan to'ldirilgan - Qonun hujjatlari ma'lumotlari milliy bazasi, 13.08.2020-y., 09/20/481/1169-son)

Oldingi tahrirga qarang.

Yuridik va jismoniy shaxslar tomonidan budjet tashkilotiga ko'rsatilgan homiylik mablag'larining barcha summasi, agar homiy bilan maxsus o'zgacha hol kelishilmagan bo'lsa, budjet tashkilotining moddiy-texnika bazasini mustahkamlashga sarflanadi. (29- bandning to'rtinchi xatboshisi O'zbekiston Respublikasi Vazirlar Mahkamasining 2016 -yil 26- apreldagi 122-sonli qarori tahririda -O'R QHT, 2016 -y., 17-son, 176-modda)

Oldingi tahrirga qarang.

O'zbekiston Respublikasi Prezidenti yoki Vazirlar Mahkamasining qarorlari asosida budjet tashkilotini rivojlantirish jamg'armasiga ajratilgan mablag'lar ushbu qarorlarda nazarda tutilgan maqsadlarga sarflanadi. (29- band O'zbekiston Respublikasi Vazirlar Mahkamasining 2019 -yil 24-dekabrdagi 1030-sonli qaroriga asosan beshinchi xatboshi bilan to'ldirilgan - Qonun hujjatlari ma'lumotlari milliy bazasi, 24.12.2019-y., 09/19/1030/4191-son)

Oldingi tahrirga qarang.

Ushbu band xalq ta'limi hamda madaniyat muassasa va tashkilotlariga nisbatan tatbiq etilmaydi. (29- bandning yettinchi xatboshisi O'zbekiston Respublikasi Prezidentining 2022 -yil 2-fevraldagi PQ-112-sonli qarori tahririda - Qonunchilik ma'lumotlari milliy bazasi, 03.02.2022 -y., 07/22/112/0099- son)

## V. BUDJETDAN AJRATILADIGAN MABLAG'LARNI VA BUDJETDAN TAShQARI MABLAG'LARNI HISOBGA OLISh TARTIBI